Un accident cumplit care a avut loc pe o autostradă din Cehia a fost surprins de camerele video. O mașină a fost strivită între două camioane.
În imaginile dramatice se vede cum unul dintre camioane, care transporta autoturisme, vine cu viteză din spate și lovește mașina, împingând-o spre camionul din față, care transporta pe o platformă un tanc sovietic T-34.
Potrivit poliției, accidentul s-a produs în timp ce autovehiculele așteptau în fața unei bretele de ieșire de pe autostradă.
În urma coliziunii, una dintre mașinile aflate pe platformă s-a desprins complet din suporturile sale.
Masakra.
4/05 na czesko-polskim pograniczu, w okolicach Bohumina. pic.twitter.com/L1NKjpgxTR
— Bambo (@obserwujesobie) May 7, 2024
Șoferul autoturismului Skoda, un bărbat de 75 de ani, a murit pe loc. În mașină se mai afla și un pasager de 51 de ani, care este în comă. Și șoferul autocamionului care transporta tancul a fost rănit. El ducea vehiculul militar vechi la o demonstrație, în Kravinsko.
Șoferul vinovat de producerea accidentului, un bărbat de 54 de ani, este cercetat pentru omor din culpă și vătămare corporală gravă.